ഉത്സവബത്ത വിതരണം ചെയ്തു വടക്കാഞ്ചേരി: തൊഴിലുറപ്പു തൊഴിലാളികള്ക്ക് ഉത്സവബത്ത വിതരണം ചെയ്തു. ബ്ലോക്ക് പഞ്ചായത്തിനു കീഴിലുള്ള പഞ്ചായത്തുകളില് 20202021 സാന്പത്തിക വര്ഷത്തില് മഹാത്മാഗാന്ധി ദേശീയ ഗ്രാമീണ തൊഴിലുറപ്പു പദ്ധതിയില് 75 ദിവസത്തില് കുറയാതെ തൊഴിലെടുത്ത കുടുംബങ്ങള്ക്കു 1000 രൂപ വീതം സംസ്ഥാന സര്ക്കാര് അനുവദിച്ച ഉത്സവബത്തയാണ് വിതരണം ചെയ്തത്. 3752 കുടുംബങ്ങള്ക്കാണു പദ്ധതി വഴി ആയിരം രൂപ വീതം വിതരണം ചെയ്തത്. സംസ്ഥാന സര്ക്കാരിന്റെ നിര്ദ്ദേശം പാലിച്ചുകൊണ്ടുതന്നെ മുഴുവന് തൊഴിലാളികളുടെയും അക്കൗണ്ടിലേക്കു തുക ക്രെഡിറ്റ് ചെയ്തിട്ടുള്ളതായും അധികൃതര് അറിയിച്ചു. തെക്കുംകര പഞ്ചായത്തില് 1121, എരുമപ്പെട്ടി പഞ്ചായത്തില് 907, വരവൂര് പഞ്ചായത്തില് 727 , ദേശമംഗലം പഞ്ചായത്തില് 512 , മുള്ളൂര്ക്കര പഞ്ചായത്തില് 485 കുടുംബങ്ങള്ക്കാണു പദ്ധതിയുടെ സഹായം ലഭിച്ചിട്ടുള്ളത്. സമയബന്ധിതമായി പ്രവര്ത്തനം പൂര്ത്തീകരിച്ച ഉദ്യോഗസ്ഥരെ ബ്ലോക്ക് പഞ്ചായത്ത് പ്രസിഡന്റ് കെ.വി. നഫീസ അഭിനന്ദിച്ചു.